iPhone 12 a rezistat după un experiment cu acid sulfuric.
Un YouTuber cunoscut pentru experimentele sale a testat Galaxy S20 și iPhone 12. El le-a ținut mai bine de 10 minute în acid sulfuric și peroxid de hidrogen. În mod surprinzător, iPhone 12 a reușit să supraviețuiască testului inedit.
La scurt timp după lansarea iPhone 12, un YouTuber a luat telefonul și l-a pus în acid. Nu a fost singurul telefon trecut prin testul extrem. Pe lângă iPhone 12, și Galaxy S20 a fost lăsat într-un cilindru iar peste a fost turnată soluția piranha. O combinație periculoasă de acid sulfuric și peroxid de hidrogen. Apple s-a lăudat cu iPhone 12 că este rezistent la șocuri, însă telefonul s-a închis rapid din cauza temperaturii. Galaxy S20 a rezistat mai bine în soluție. La final însă, situația era diametral opusă.